Hurdal

Hurdal er en kommune på Øvre Romerike i Norge som fra 2020 er en del av Viken fylke. Hurdal var del av Akershus len, Akershus stiftamt, Akershus amt og Akershus fylke fra middelalderen til 2020. Den grenser i nord til Vestre Toten og Østre Toten i Innlandet fylke, i øst mot Eidsvoll, i sør mot Nannestad og i vest mot Gran.

Geografi

Topografi 
I Hurdal finnes 8 av de 10 høyeste toppene i Akershus. Fjellsjøkampen (812 moh.) i Hurdal er den høyeste toppen i Akershus.

Innsjøer i Hurdal 
Hurdalssjøen er kommunens største innsjø og såvel kommunesenteret som en stor del av gårdsbebyggelsen ligger ved denne sjøen. Den ligger 175 moh., største dyp er 59 m. 13 fiskearter lever i sjøen. Gjedde er en dominerende art.

Klima 
Hurdal har innlandsklima med kalde vintrer og varme somre.

Naturvern 
Fjellsjøkampen naturreservat ligger nordligst i kommunen og strekker seg inn i Østre Toten i Innlandet.

Politikk

Kommunestyrevalget 2019

Kommunestyrevalget 2015

Samfunn 
Normisjons misjonsskole Gå Ut Senteret lå tidligere i Hurdal, sørøst for kommunesenteret.

I Hurdal, på Gjøding gård (tidligere Hurdal prestegård), finnes Hurdalsjøen Økologiske Landsby BA.

Kommunen utredet sammenslåing med Ullensaker, selv om de to kommunene ikke har felles grense.

Næringsliv
Hurdal er en kommune der skogdrift ved siden av jordbruk har vært viktigste næring. I dag er lønnsarbeid utenfor kommunen viktigst, og Hurdal nyter godt av kort vei til Gardermoen og de ringvirkninger hovedflyplassen har for næringslivet på Øvre Romerike.

Historie
Hurdal Glassverk ble etablert på 1700-tallet, og lokaliseringsfaktoren for glassproduksjon på denne tiden var skog. Glassverket lever videre i form av lokale stedsnavn i kommunen.

Kulturminner 

 Hurdal kirke 
 Skrukkeli kapell
 Hurdal glassverk
 Rognlisaga
 Molstad landhandleri
 Garsjøen skysstasjon
 Vestlia (Hurdal)
 Knaisetra

Av de ca. 120 fornminnene som finnes i Hurdal er det fangstgroper det finnes flest av. I tillegg er det gjort funn av økser fra steinalderen, blant annet en skafthullsøks ved Bjørnstad. Det er også gjort funn av pilespisser og øks fra jernalderen. Hurdal glassverk er et kulturminne av nyere tid og ble oppført med bakgrunn i Christian VI's planer fra 1739 om å gjøre Norge til et velstående land.

Regjeringsforhandlinger 
Etter stortingsvalget 2021 forhandlet Arbeiderpartiet og Senterpartiet om en politisk plattform for Jonas Gahr Støres regjering på Hurdalsjøen hotell i Hurdal, og de presenterte den som Hurdalsplattformen 13. oktober 2021.

Kjente personer fra Hurdal 
 Jan Brewer (Janice Key Brewer) (1944-), guvernør i Arizona, USA 2009-2015, med slekt fra Hurdal
 Børre Rognlien (1944-), president i Norges idrettsforbund 2011-2015
 Harald Sunde (1954-), general, forsvarssjef 2009-2013
 Robert Sørlie (1958-), hundekjører
 Torgeir Gråtrud (1962-), generalmajor, sjef for Forsvarets spesialstyrker fra 2017 
 Tord Gustavsen (1970-), jazzpianist
 Henning Stensrud (1977-), skihopper
 Tore Ruud Hofstad (1979-), langrennsløper
 Sindre Buraas (1989-), løper

Galleri

Referanser

Eksterne lenker 
 
 Kommunefakta Hudal - Statistisk sentralbyrå
 Hurdal- Store norske leksikon
 Hurdal Kommunes nettsted
 Hurdal informasjonsportal
 Hurdal som turområde - fra Skiforeningens Markadatabase